《挽老苏先生》
宋代·张焘

本朝文物盛西州，独得宗公荐冕旒。
稷嗣草仪书未奏，茂陵辞冕病无瘳。
一门歆向传家学，二子机云并隽游。
守蜀无因奠尊酒，素车应满古原头。

作者简介：（1013—1082）宋临濮人，字景元。张奎子。举进士。为单州通判，知沂、潍二州，改提点河北刑狱、摄领澶州，会河决商胡，被免职。复提点河东、陕西等路刑狱。英宗治平四年，加龙图阁直学士、知成都府，徙瀛州。神宗熙宁中判太常寺，知邓、许二州。才智敏给，颇有治绩。